Soroş, nu ne uita! Valiza cu glume despre valiza Tel Drum e aşteptată azi la sediul Times New Roman;

Ce coincidenţă! Nou înfiinţata Poliţie a Valizelor face azi prima razie, un control de rutină la redacţia RISE Project;

Povestea e cusută cu aţă albă: teleormăneanul care a găsit valiza susţine că era la „muncile câmpului”;

Şi mai dubios e că a dus conţinutul valizei la presă în loc să încerce mai întâi să facă ţuică din el, ca un român adevărat;

Ca să fie un meci echilibrat, acelaşi ţăran ar fi depus şi o valiză cu conspiraţii halucinante la sediul Antena 3;

Ca-n basme! Şeful PSD promite jumătate din România viteazului care îi recuperează valiza;

Dragnea a fost îngropat de propriul guvern! Dacă se ocupau de pesta porcină, valiza aia era mâncată de mult de mistreţi;

După porumb şi roşii, avem şi cea mai bună producţie de valize la hectar din ultima sută de ani;

E din ce în ce mai rău! În bucătăria Tel Drum, lângă punga cu pungi a fost găsită o valiză cu valize;

A doua zi, pe o plajă din Brazilia a fost găsită o valiză cu bagajele lui Dragnea, iar alături era chiar Dragnea.

